EkBass/fiwiki-20250220-pages-articles huggingface dataset:
Laukkumittari

Laukkumittari (Perizoma albulata) on pienikokoinen, yleinen yöperhoslaji. == Koko ja ulkonäkö == Pieni ja usein hyvin vaalea mittarilaji. Siivet ovat vaalean kellertävänruskeat, mutta usein valkeaa väriä näkyy siivissä jopa ruskeaa enemmän. Sekä ulompi että sisempi poikkiviiru erottuvat leveinä, etusiiven poikki kulkevina valkoisina vöinä. Siiven kärkiosan aaltoviiru on melko leveä, valkoinen ja erottuu hyvin koko siiven poikki. Siipien ulkoreunan ripset ovat heikosti täplikkäät. Takasiivet ovat vaaleat, reunoja kohti ruskeammat. Perhosten kuviointi erottuu sitä heikommin, mitä pohjoisemmaksi mennään. Siipiväli 17-21 mm.http://www2.nrm.se/en/svenska_fjarilar/p/perizoma_albulata.htmlhttp://ukmoths.org.uk/show.php?bf=1807Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7. == Levinneisyys ja lentoaika == Laukkumittaria tavataan lähes koko Euroopassa Portugalista ja Britteinsaarilta aina Altaivuoristoon saakka. Suomessa sitä tavataan pohjoisinta Lappia myöten. Laji lentää suuressa osassa Suomea kahtena osin päällekkäisenä sukupolvena kesäkuun puolivälistä elokuun lopulle, mutta lentoajan huippu näyttää vaihtelevan paikallisten populaatioiden välillä. Pohjoisessa sukupolvia on vain yksi.http://www.insects.fi/Lepidoptera/Geometridae/Perizoma/albulatum/Perizoma%20albulatum.htm == Elintavat ja elinympäristö == Laji joka viihtyy sekä kosteissa että kuivissa ympäristöissä kunhan paikka on riittävän avoin. Sopivalla paikalla perhonen voi olla varsin runsaslukuinen. Aikuiset perhoset lentelevät enimmäkseen iltahämärässä ja niitä voi tulla jonkin verran valolle. Talvehtii kotelona. == Ravintokasvi == Toukka syö laukkujen, etenkin pikkulaukun (Rhinanthus minor) kukintoja ja siemeniä. == Lähteet == == Aiheesta muualla == * toukka Luokka:Kenttämittarit
Mauno Manninen (poliitikko)

Mauno Manninen (s. 17. helmikuuta 1934 Kuusamo) on suomalainen keskustalainen poliitikko. Manninen on koulutukseltaan kansakoulunopettaja ja ammatiltaan rehtori. Hän on ollut keskustan kansanedustaja vuosina 1973–1983 ja 1983–1987. Myös Mauno Mannisen veli Hannes Manninen on toiminut kansanedustajana sekä alue- ja kuntaministerinä. == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Kuusamon kaupunginvaltuutetut Luokka:Oulun vaalipiiri Luokka:Suomalaiset opettajat Luokka:Suomen oppilaitosten rehtorit Luokka:Vuonna 1934 syntyneet Luokka:Elävät henkilöt
Gustav Nyman

Gustav Richard Nyman (12. lokakuuta 1874 Nummi – 14. toukokuuta 1952 Helsinki) oli suomalainen ampuja, joka osallistui olympialaisiin 1908 ja 1912. Ammunnan maailmanmestaruuskilpailuissa vuonna 1914 Nyman voitti pronssia 300 metrin vapaakiväärin pystyasentokilpailussa. Mitali on ainoa Suomen suuriruhtinaskunnan saavuttama ammunnan maailmanmestaruuskisamitali. Ammunnan SM-kisoissa Nyman sijoittui mitaleille ainakin vuonna 1907. 1.7.1907 Suomen Urheilulehti no 6 ==Lähteet== * ===Viitteet=== Luokka:Suomalaiset ampujat Luokka:Vuonna 1874 syntyneet Luokka:Vuonna 1952 kuolleet
Holik

Holik on joensuulainen rock-yhtye, joka on perustettu vuonna 2003 ja on toiminut nykykokoonpanossaan vuodesta 2007 saakka. Yhtye on julkaissut nykykokoonpanollaan kaksi omakustanteista ep-levyä ja yhden pitkäsoittolevyn Get This Feeling, joka julkaistiin 22. lokakuuta 2010 Aaaaalsti Records -levy- yhtiön kautta. Holikin musiikki on englanninkielistä alternative rockia, jonka vaikutteina on yhdysvaltalaisia rock-yhtyeitä kuten Nirvana, Weezer, Everclear, Alkaline Trio ja Soundgarden. Yhtyeen musiikissa on havaittavissa myös vaikutteita kevyemmästä ja melodisemmasta pop-musiikista. Yhtye lopetti toimintansa maaliskuussa 2012. == Aiheesta muualla == * Yhtyeen kotisivut Luokka:Suomalaiset rockyhtyeet
Theodoros Tarsoslainen

Theodoros Tarsoslainen (n. 602, Tarsos – 19. syyskuuta 690, Canterbury) oli seitsemäs Canterburyn arkkipiispa ja ensimmäinen koko Englannin kirkon arkkipiispa. Deusdeditin kuoltua paavi Vitalianuksen ensimmäinen ehdokas uudeksi arkkipiispaksi oli afrikkalainen nimeltä Adrian, joka kieltäytyi ja suositteli Theodorosta itsensä sijaan. Theodoros suostui ja hänet vihittiin virkaan 26. maaliskuuta 668. Hän lähti matkaan Neridan apotin Adrianin ja Benedict Biscopin, tulevan Wearmouthin ja Jarrowin luostareiden apotin, kanssa. He saapuivat Canterburyyn vuonna 669, jossa Theodoros nimitti Adrianin St. Peter and Paulin luostarin (sittemmin Pyhän Augustinuksen luostari) apotiksi. Nämä kolme miestä perustivat luostarin kuuluisan koulun, jolla tuli olemaan tärkeä vaikutus Beda Venerabiliksen ja Pyhä Aldhelmin kaltaisiin oppineisiin. Theodoros järjesti uudelleen Englannin kirkon, jonka useat piispanistuimet olivat yhä täyttämättä ja monet hiippakunnat liian suuria. Vuonna 672 hän kutsui koolle Englannin kirkon ensimmäisen synodin tarkoituksenaan juuria pois tietyt kelttiläiset tavat ja jakaa hiippakunnat pienempiin osiin. Jako jouduttiin kuitenkin siirtämään myöhempään ajankohtaan, mutta synodi päätti pääsiäisen päivämäärän, vakiinnutti pappien ja munkkien säännöt, kielsi piispoja puuttumasta muiden hiippakuntien asioihin sekä vahvisti kirkon opetukset avioliitosta ja avioerosta. Näihin aikoihin Theodoroksen ja hänen nimittämänsä Yorkin piispa Wilfridin välille puhkesi kiista, ja Theodoros pani Wilfridin viralta. Wilfrid lähti Roomaan vuonna 677 tai 678 valittaakseen päätöksestä. Sillä välin Theodoros auttoi solmimaan rauhan Mercian kuninkaan Aethelredin ja Northumbrian kuninkaan Ecgfrithin välillä. Theodoroksen johtamassa Hatfieldin synodissa vuonna 679 Englannin kirkko puhdistettiin harhaoppina pidetystä monoteletismistä. Vuonna 686 Theodoros teki sovinnon Wilfridin kanssa myöntämällä erehdyksensä ja edistämällä Wilfridin maineen palauttamista. Theodoroksen suurin saavutus oli Rooman keskusjohtoisen kirkon ihanteen sovittaminen Englannin oloihin. Theodoros loi Englantiin Canterburyn arkkipiispan johtaman keskitetyn kirkon, joka toimi tiiviissä yhteistyössä maallisten hallitsijoiden kanssa. Hänen seuraajansa noudattivat uskollisesti tätä mallia. == Lähteet == Luokka:Brittiläiset pyhimykset Luokka:Canterburyn arkkipiispat Luokka:Vuonna 602 syntyneet Luokka:Vuonna 690 kuolleet
Heikki Soininen

Heikki Soininen (7. tammikuuta 1891 Polvijärvi – 19. huhtikuuta 1957 Joensuu) oli suomalainen maalaisliittolainen kansanedustaja ja kunnallisneuvos. Ennen kansanedustajaksi tuloaan hän työskenteli maanviljelijänä Polvijärvellä, kauppiaana sekä osuuskassan kirjanpitäjänä. Kansanedustajana Soininen toimi 1933–1957 ja presidentin valitsijamiehenä 1937, 1940, 1943, 1950 ja 1956. == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Polvijärven kunnanvaltuutetut Luokka:Pohjois-Karjalan vaalipiiri Luokka:Suomalaiset kauppiaat Luokka:Vuonna 1891 syntyneet Luokka:Vuonna 1957 kuolleet
Vize (saari)

Vize on Venäjälle kuuluva saari Karanmerellä. Saari on asumaton ja sijaitsee Franz Joosefin maan ja Severnaja Zemljan puolivälissä. Lähin maa-alue on yksinäinen ja asumaton Ušakovin saari noin 140 km:n päässä pohjoisessa. == Aiheesta muualla == Tietoa saaresta. Luokka:Venäjän saaret
Moksi (Vihti)

Moksi on kulmakunta ja entinen koulupiiri Vihdissä. Se koostuu alkujaan useiden kylien, etenkin Kourlan takamaista. Luonnonympäristöä Moksissa hallitsevat laajat metsät ja pitkään erämaisena säilynyt Moksjärvi. Moksjärven rannalla sijaitsevat Konianvuoren luonnonsuojelualue, Vihdin seurakunnan leirikeskus Riuttaranta ja Vihdin kunnan leirikeskus Vihdin Pirtti, joka toimii myös kyläläisten kokoontumispaikkana. Ennen leirikeskukseksi muuttamista Vihdin pirtti toimi kylän kouluna. ==Lähteet== ==Aiheesta muualla== * Luokka:Vihdin kylät
Moksi

Moksi voi tarkoittaa seuraavia: ;paikkoja: * Moksi, kylä ja postinumeroalue Korpilahdella Jyväskylässä Suomessa * Moksi, kulmakunta ja entinen koulupiiri Vihdissä Suomessa * Moksi, järvi Saarijärvellä ;henkilöitä: * Amanda Moksi (1885–1994), yksi Suomen pitkäikäisimmistä henkilöistä * Sira Moksi (s. 1971), suomalainen muusikko ja kuvataiteilija.
Oculina varicosa

Oculina varicosa on kivikorallilaji, joka muodostaa riuttoja syvällä meressä. Sillä ei ole symbioottisia zooksantellileviä, jotka tuottaisivat ravintoa yhteyttämällä. Ne elävät tyypillisesti mannerlauttojen reunamilla, missä vesi kumpuaa ylöspäin.Oculina bank Sputh Atlantiv Fishery Management Council == Lähteet == Luokka:Kivikorallit
Operaatio Worek

Worek-suunnitelma eli operaatio Worek (, kirjaimellisesti operaatio Säkki) oli Puolan laivaston operaatio toisen maailmansodan alkuvaiheissa. Siinä viidestä sen sukellusveneestä muodostui suoja, joka esti Saksan laivastoa tulemasta Puolan rannikolle, ja ne hyökkäsivät vihollislaivoja vastaan, jotka pommittivat Puolan rannikon linnoituksia, etenkin linnoitettua Helin niemimaata. Luokka:Puolan sotahistoria Worek Luokka:Puolan merivoimat
Madrepora oculata

Madrepora oculata on kivikorallilaji, joka muodostaa riuttoja syvällä meressä. Se on rakenteeltaan hauras ja kasvaa usein Lophelia-lajien keskellä.Key Species Lophelia Sillä ei ole symbioottisia zooksantellileviä, jotka tuottaisivat ravintoa yhteyttämällä. == Lähteet == Luokka:Kivikorallit
Markku Slawyk

Markku Slawyk (s. 8. joulukuuta 1962 Saarijärvi, Suomi) on saksalainen aktiiviuransa lopettanut maahockeypelaaja, olympia-, MM- ja EM-mitalisti. Slawyk kuului Länsi-Saksan miesten maahockeymaajoukkueeseen vuosina 1982–1987. Hän pelasi maajoukkueessa 96 ottelua, joista 12 hallissa.http://www.hockey.de/VVI-web/default.asp?lokal=DHB&innen;=/VVI- web/Auswahl-Teams/Nationalspieler-LspListe.asp&auswahl;=1 Los Angelesin kesäolympialaisissa 1984 Länsi-Saksa saavutti hopeaa, vuonna 1986 MM-pronssia ja vuonna 1983 EM-pronssia. == Lähteet == * Markku Slawyk Biography and Olympic Results Sports Reference LLC. === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1962 syntyneet Luokka:Elävät henkilöt
Desmophyllum cristagalli

Desmophyllum cristagalli on kivikorallilaji, joka elää syvällä meressä, yli 200 merin syvyydessä. Sillä ei ole symbioottisia zooksantellileviä, jotka tuottaisivat ravintoa yhteyttämällä.Desmophyllum cristagalli AFG == Lähteet == Luokka:Kivikorallit
Salginatobelin silta

Salginatobelin silta () on maantiesilta, joka sijaitsee Sveitsissä Graubündenin kantonissa sijaitsevassa Schiersin kunnassa. Sillan kautta kulkee Schiersistä Schudersin kylään johtava tie. Silta ylittää Salginabach-puron, joka laskee Reinin sivujokeen, Landquartjokeen, laskevaan Schraubachjokeen. Silta on valmistunut vuonna 1930. Tyypiltään se on betonista valettu kaarisilta yli rotkon. Sillalla on pituutta 133 metriä ja leveyttä 3,5 metriä. Sillan on suunnitellut insinööri Robert Maillart. Kun siltaa rakennettiin vaikeissa olosuhteissa vuonna 1929, työmaa ei vaatinut yhtään ihmishenkeä. Betonivalu tehtiin käsityönä. == Lähteet == * === Viitteet === == Aiheesta muualla == Luokka:Sveitsin tieliikennesillat Luokka:Graubünden Luokka:Kaarisillat
Hayate no gotoku

Hayate no gotoku on japanilainen mangasarja. Tyylilajiltaan se on romanttinen komedia ja parodia sekä kohderyhmältään shōnen. Mangaa on julkaistu Japanissa vuodesta 2004 alkaen Weekly Shōnen Sunday -lehdessä. Siitä on tehty myös 52 jakson mittainen animesarja, jota esitettiin ensimmäisen kerran vuosina 2007-2008. Luokka:Mangasarjat Luokka:Animesarjat Luokka:2000-luvun anime ja manga Luokka:Shōnen Luokka:Romanttinen anime ja manga
Thomas Christopher Hofland

Thomas Christopher Hofland (1777–1843) oli englantilainen taidemaalari. Hän syntyi Worksopissa vuonna 1777, ja kolme vuotta myöhemmin perhe muutti Lontooseen. Isän puuvillayritys kaatui, kun Thomas Hofland oli 19-vuotias, ja hänen piti löytää uusi ansionlähde. Niinpä hän alkoi maalata maisematauluja. Hän sai jonkin verran opetusta John Rathbonelta, mutta oli lähinnä itseoppinut, ja elätti itseään enemmän opettajana kuin taulujen myynnillä. Ranskan hyökkäyksen uhatessa Hofland liittyi Kew’n vapaaehtoisjoukkoihin ja sai samalla tilaisuuden piirtää Kew Gardensin eksoottisia kasveja. Hän toimi taideopettajana ensin Kew’ssa, ja muutti sitten opettajaksi Derbyyn vuonna 1805 ja Leedsiin 1808.Biography Government Art Collection Hän maalasi kopioita tunnettujen taiteilijoiden kuten Gainsboroughin teoksista ja sai näitä kaupaksi. Myös hänen omiin luonnoksiinsa perustuvista pienistä maisematauluista tuli suosittuja. Hofland ei päässyt koskaan Royal Academy of Artsin jäseneksi. Sen sijaan hän oli aktiivinen taideseuran Society of British Artists jäsen sen perustamisesta kuolemaansa asti ja osallistui säännöllisesti sen näyttelyihin Suffolk Streetillä. 63-vuotiaana hän pääsi vihdoin matkustamaan Italiaan ja kävi Napolissa ja Pompejissa. Firenzessä hän sairastui kuumeeseen ja palasi kotiin huonokuntoisena. Hän kuoli vatsasyöpään Leamington Spassa kaksi vuotta myöhemmin. Hofland oli naimisissa kirjailija Barbara Hoflandin kanssa. Vaimo julkaisi lähes kaksikymmentä romaania ja kykeni elättämään niillä perheen.Biographical Information about Barbara Hofland University of Nebraska Hoflandin töitä on esillä Tate ModernissaThomas Christopher Hofland 1777-1843 Tate Online, Sheffieldin, Portlandin ja Derbyn kaupunginmuseoissa.Thomas Christopher Hofland paintings BBC Your Paintings == Lähteet == == Aiheesta muualla == *Works by Thomas Christopher Hofland Government Art Collection Luokka:Englantilaiset taidemaalarit Luokka:Vuonna 1777 syntyneet Luokka:Vuonna 1843 kuolleet
Särkijärven silta

Särkijärven silta sijaitsee Tampereella. Se yhdistää Vuoreksen ja Lahdesjärven kaupunginosat ylittäen Särkijärven. Silta valmistui vuonna 2011 ja sen avajaiset olivat 1. heinäkuuta. Sillan pituus on 310 metriä ja leveys 12 metriä. Rakenteeltaan silta on kolmijänteinen teräsbetonikantinen liittorakenteinen teräspalkkisilta. Sillan pilareiden jännevälit ovat 72, 96 ja 72 metriä. Silta on Tampereen katuverkon pisin. Sillan on suunnitellut Pontek Oy, ja sillan on rakentanut Insinööritoimisto Seppo Rantala Oy. Se on n. 13 metriä korkea. == Lähteet == Luokka:Tampereen sillat Luokka:Vuores Luokka:Suomen tieliikennesillat
Lastuja – taiteilijasuvun vuosisata

Lastuja – taiteilijasuvun vuosisata on Peter von Baghin ohjaama dokumenttielokuva vuodelta 2011. Elokuva kertoo Juhani Ahon suvun tarinaa 1800-luvun lopulta kohti nykyaikaa. Keskeisiä henkilöitä elokuvassa ovat Juhani Aho, hänen vaimonsa taidemaalari Venny Soldan-Brofeldt ja Ahon lapset Heikki Aho ja Björn Soldan. Kolmatta sukupolvea edustaa Juhani Ahon lapsenlapsi valokuvaaja Claire Aho.Esite: Lastuja, taiteilijasuvun vuosisata, Aho & Soldan -sivusto, viitattu 19.10.2015 ==Lähteet== Luokka:Vuoden 2011 dokumenttielokuvat Luokka:Suomalaiset dokumenttielokuvat
Kazlų Rūdan rautatieasema

Kazlu Rudan rautatieasema () on Liettuan rautateiden risteysasema Kaunasin ja Kybartai välisellä radalla Kazlų Rūdan pikkukaupungissa Liettuan eteläosissa. Kazlu Ruda on rautateiden risteyspaikkakunta. Se sijaitsee likimain Kaunasista Kybartaihin vievän radan puolivälissä; vajaa kilometri aseman länsipuolella radasta haarautuu lisäksi etelään Marijampolėen ja Šeštokahin vievät raiteet. Jälkimmäinen ratayhteys jatkuu edelleen Puolaan, esimerkiksi Varsovaan saakka. Kansainvälistä henkilö- ja rahtiliikennettä ratapihalla aiheuttaa kuitenkin erityisesti Venäjän rautateiden liikenne Kaliningradin alueen ja Baltian itäpuolisen Venäjän välillä. Kaliningradiin matkaavat henkilöjunat eivät kuitenkaan pysähdy Kazlu Rudassa, vaan matkustajan on ensin otettava juna esimerkiksi rajakaupunki Kybartaihin (49 km), josta useisiin Kaliningradin juniin voi nousta (Venäjän viisumi tarvitaan). == Lähteet == == Aiheesta muualla == * Liettuan rautateiden reittihaku (litrail.lt) * Baltian rataverkon kartta * Liettuan rataverkon kartta (railwayz.info) Luokka:Liettuan rautatieliikennepaikat Luokka:Marijampolėn lääni
Leroy Kemp

Leroy "Lee" P. Kemp Jr. (synt. Darnell Freeman,http://www.leekemp.com/aboutlee.htm s. 24. joulukuuta 1956 Cleveland, Ohio) on aktiiviuransa lopettanut yhdysvaltalainen vapaapainija, maailmanmestari ja Pan-Amerikan kisojen voittaja. 74 kilogramman painoluokassa kilpaillut Kemp voitti painijanurallaan vapaapainissa kolme maailmanmestaruutta, MM-pronssin ja kaksi Pan-Amerikan kisojen kultamitalia. Yhdysvaltain boikotin takia hän ei voinut osallistua Moskovan vuoden 1980 kesäolympialaisiin. Vuonna 2008 Kemp nimettiin kansainväliseen painin hall of fameen.http://www.themat.com/section.php?section_id=3&page;=showarticle&ArticleID;=19451 == Lähteet == * Profiili foldeak.com:in painitietokannassa * Profiili FILA:n sivustolla === Viitteet === Luokka:Yhdysvaltalaiset vapaapainijat Luokka:Vuonna 1956 syntyneet Luokka:Elävät henkilöt
Šeštokain rautatieasema

Šeštokain rautatieasema () on Liettuan eteläosissa, Lazdijain kunnallispiirin pienessä Šeštokain taajamassa sijaitseva rautatieasema. Asema sijaitsee linnuntietä vajaa 70 kilometriä Kaunasista lounaaseen, Puolan Varsovaan jatkavan radan varrella. Historiallisista syistä Puolaan vievä rata kääntyy noin 10 kilometriä Marijampolėn eteläpuolella itään Šeštokaihin noin 15 kilometrin matkan päähän, jonka mutkan jälkeen palaa Šeštokain ohitettuaan saman verran länteen. == Tärkeimmät junareitit Šeštokaista == * Puolan suuntaan jatkettaessa vaunuille tehdään raideleveyden muutos esimerkiksi Šeštokain asemapihan vaunuhalleissa * Šeštokain eteläpuolella raiteet muuttuvat keskieurooppalaiselle raideleveydelle viimeistään Mockavassa ennen Puolan rajaa. Rajan jälkeen lounaassa ovat muun muassa Suwałki, Białystok ja Varsova. * Pohjoiseen kohti Marijampolėa, Kazlų Rūdaa ja sitten itään kohti Kaunasia; osa junista jatkaa Vilnaan. == Lähteet == == Aiheesta muualla == * Liettuan rautateiden reittihaku (litrail.lt) * Baltian rataverkon kartta Luokka:Liettuan rautatieliikennepaikat Luokka:Alytusin lääni
Esma Agolli

Esma Agolli (1. heinäkuuta 1928 Tirana – 5. heinäkuuta 2010 Tirana) oli albanialainen näyttelijä. Hän debytoi teatteriesiintyjänä vuonna 1948, ja hänen repertoaariinsa kuului klassisia rooleja esimerkiksi näytelmissä Kolme sisarta, Leonce ja Lena ja Majatalon emäntä (Albanian-ensiesitys). Agolli teki elokuvadebyyttinsä Hysen Hakanin lyhytelokuvassa Fëmijët e saj vuonna 1957. Hän teki vielä muutamia elokuvaesiintymisiä, mutta keskittyi pääasiassa teatteriin. Agolli vetäytyi näyttämöltä virallisesti vuonna 1980, mutta jatkoi esiintymistä myöhemminkin satunnaisesti. Esimerkiksi vuonna 2005 hänellä oli rooli Ruzhdi Pulahësin näytelmässä Streha e të. Hänelle myönnettiin ansioituneen taiteilijan arvonimi. Hän kuoli sydänpysähdykseen kotonaan Tiranassa ollessaan 82-vuotias. == Filmografia == * Fëmijët e saj (1957) * Tana (1958) * Ne shtepine tone (1979) * Përtej mureve të gurta (1979) * Mysafiri (1979) * Fletë të bardha (1990, televisioelokuva) == Aiheesta muualla == * Luokka:Albanialaiset näyttelijät Luokka:Vuonna 1928 syntyneet Luokka:Vuonna 2010 kuolleet
Siirtoleukapihdit

Siirtoleukapihdit ovat pienikokoiset pihdit, joita käyttävät muun muassa autonasentajat, koneasentajat, koneenkorjaajat ja LVI-asentajat työssään. Siirtoleukapihdeillä on muitakin nimityksiä, kuten liukunivelpihdit, vesipumppupihdit, papukaijapihdit, yleispihdit ja knipexit. Luokka:Työkalut
Joonas Piippola

Joonas Piippola on suomalainen kilpatanssija, tanssinopettaja, koreografi ja monialayrittäjä. Hän on voittanut yhdeksän kertaa latinalaistanssien Suomen mestaruuden, nuorisosarjassa vuosina 2003 ja 2004 sekä yleisessä champion- luokassa vuosina 2007, 2008, 2009, 2011, 2012,2013 ja 2014. Piippola on myös ainoa suomalainen kilpatanssija, joka on voittanut Pohjois-Euroopan mestaruuden. Viidellä ensimmäisellä mestaruuskerralla hänen tanssiparinaan oli Katri Mäkinen, 2011–2012 Laura Wimmer, 2013 moldovalainen Ecaterina Jeleznii ja 2014 Tiina Koskenvalta. Piippolan ja Jelezniin ensimmäinen yhteinen kilpailu oli joulukuussa 2012, jossa he tekivät historiaa voittamalla Suomelle ensimmäisen Pohjois-Euroopan mestaruuden. 2013 kesällä hän alkoi tanssia Tiina Koskenvallan kanssa, joka on Suomen mestari vuodelta 2010, jolloin Piippola ei kilpaillut. Piippola lopetti kilpauransa 2015, minkä jälkeen hän siirtyi täysipäiväisesti yrityksiensä pariin. Hän edusti Tanssiurheiluseura Vuelta Oulua. Joonas Piippolalla on Oulussa oma tanssikoulu; vuonna 2013 perustettu Tanssikoulu Vamos, jossa hän toimii toimitusjohtajana ja opettajana. Lisäksi hän toimii johtotehtävissä omistamissaan yrityksissä; KohdeLKV - kiinteistönvälitystoimisto, Mainostoimisto Bläkki, Paint&Wine; sekä media- alalla operoivan Uleåmedia Oy:n hallituksessa. Piippola omistaa kaksi suosittua juhla-ja tapahtumatilaa Oulussa; v.1881 rakennetun Kasarmiklubin (entinen aliupseerikerho) Oulun Intiön vanhalla kasarmialueella sekä keskustassa olevan Tapahtumakellari Pohojan. == Lähteet == Luokka:Suomalaiset kilpatanssijat Luokka:Syntymävuosi puuttuu Luokka:Elävät henkilöt
HMS Mars

Mars oli Ruotsin laivaston lippulaiva ja aikanaan maailman suurimpia aluksia. Se tunnettiin omana aikanaan myös nimellä Makalös ja perimätiedon mukaan myös nimellä Jutehataren ("Tanskalaisten vihaaja"). == Valmistus == Alus tilattiin Kalmarista Björkenäsistä. Alus laskettiin vesillä joskus tammi-elokuussa 1563 ja otettiin palvelukseen 1564. Sen pituus oli 50 metriä ja leveys 14 metriä. Uppouma oli 1 800 tonnia. Aluksen miehistönä oli 670 henkeä.historia.su.se == Palvelus == Alus upposi pohjoismaiden seitsenvuotisessa sodassa toukokuussa 1564 käydyssä taistelussa Tanskan ja Lyypekin laivastoja vastaan. Aluksen päällikkönä oli amiraali Jakob Bagge, joka johti samalla 37 aluksen laivastoa. Öölannin läheltä löytynyt hylky on varmistunut Marsiksi.Antti Ämmälä, Ainutlaatuinen hylkylöytö Ruotsissa, Helsingin Sanomat 20.8.2011 sivu B 5Ruotsin meriarkeologeille tuplajättipotti, viitattu 16.11.2011 Taistelua oli käyty kaksi päivää, kun alus sai osuman kylkeen, syttyi tuleen ja räjähti. Sen miehistön suuruus oli 670,Skeppet Mars i siffror, Sveriges Radio, viitattu 16.11.2011 ja siinä oli mahdollisesti 173 tai 107 kanuunaa. Aluksen upotessa sai surmansa 600 miehistön jäsentä. ==Lähteet== ==Aiheesta muualla== * Luokka:Ruotsin merivoimien linjalaivat Luokka:Laivaonnettomuudet Luokka:Öölannin historia
Lamorna Birch

Samuel John Lamorna Birch (1869–1955) oli englantilainen taidemaalari. Hän kiinnostui piirtämisestä asuessaan kalastuksenvalvojan luona oppimassa perhokalastusta. Hän työskenteli aluksi tehtaissa ja säästi rahaa voidakseen siirtyä täysipäiväiseksi taiteilijaksi. Hän onnistui myymään maalauksiaan ja piirroksiaan varakkaille tehtailijoille. Vuonna 1889 hän muutti Cornwalliin. Vuonna 1895 hän kävi Pariisissa Académie Colarossissa opiskelemassa maalausta vajaan vuoden verran, ja 1902 hän asettui Cornwallin Lamornaan. Hän otti paikan nimen omaksi nimekseen, koska samaan aikaan vaikutti toinenkin Birch- niminen taiteilija.Samuel John Lamorna Birch (1869-1955) Hayle Gallery Birch oli perustamassa Lamornaan taiteilijasiirtokuntaa, josta tuli myöhemmin kuuluisa. Hänen töitään on Lemington Span, Sheffiledin, Dorsetin, North Lincolnshiren ja Derbyn kaupunginmuseossa sekä Penlee House Gallery Museumissa ja Royal Institution of Cornwallissa.Samuel John Lamorna Birch BBC Your Paintings == Lähteet == Luokka:Brittiläiset taiteilijat Luokka:Vuonna 1869 syntyneet Luokka:Vuonna 1955 kuolleet
HP TouchPad

HP TouchPad oli Hewlett-Packardin valmistama webOS-pohjainen taulutietokone. Laite esiteltiin helmikuussa 2011 ja se tuli myyntiin 1. heinäkuuta Yhdysvalloissa. Laitteen valmistus lopetettiin ja loput varastot myytiin alennuksella elokuun puolenvälin jälkeen. Laitteessa on 9,7 tuuman näyttö 1024×768 pikselin resoluutiolla. Suorittimena on 1,2 gigahertsin kaksiytiminen Qualcomm Snapdragon APQ8060 -järjestelmäpiiri. Lisäksi laitteessa on WLAN- ja Bluetooth-yhteydet, 1,3 megapikselin kamera videopuheluita varten ja 1024 MB muistia. Laite käyttää webOS 3.0 -käyttöjärjestelmää, joka on alun perin Palmin kehittämä Linux-pohjainen mobiilikäyttöjärjestelmä, jonka HP sai ostaessaan Palmin 1,2 miljardilla. Laitteen hinnat olivat saman kuin Applen iPadillä, 16 gigatavun tallennustilalla varustettu malli maksoi 499 dollaria ja 32 gigatavun malli 599 dollaria. TouchPad myi huonosti. Elokuun alussa hintoja oli alennettu sadalla dollarilla. Verkkolähteiden mukaan yhdysvaltalainen Best Buy -ketju oli tilannut 270 000 laitetta, joista se oli saanut myytyä 25 000.OuchPad: Best Buy Sitting on a Pile of Unsold HP Tablets, AllThingsD.com 18\. elokuuta HP ilmoitti TouchPadin ja webOSia käyttävien älypuhelinten tuotelinjan lakkauttamisesta. Loput laitteet myytiin HP:n verkkokaupassa 99 dollarin hintaan. == Lähteet == * HP:n vastaus iPadille – ensimmäinen webOS-tabletti , Tietokone, 10.6.2011 * HP esitteli webOS 3.0 -käyttöjärjestelmällä varustetun TouchPad-taulutietokoneen , Muropaketti, 10.2.2011 === Viitteet === Luokka:Tietokoneet Luokka:Hewlett-Packard Luokka:Vuoden 2011 tietokoneet
Hosny Abd Rabo

Hosny Abd Rabo Abdel Mottaleb Ibrahim (, s. 1. marraskuuta 1984 Ismaïlia, Egypti) on uransa lopettanut egyptiläinen jalkapalloilija, pelipaikaltaan puolustava keskikenttäpelaaja. Hän edustaa viimeisempänä seuranaan Ismailyn joukkuetta Egyptin valioliigassa. Hosny on myös tärkeä osa Egyptin maajoukkuetta, jota hän on edustanut vuodesta 2004. Hosny johti joukkueensa mestaruuteen Afrikan-mestaruuskilpailuissa 2008, jossa hänet myös valittiin turnauksen parhaaksi pelaajaksi. ==Saavutukset== * Egypti: ** Afrikan- mestaruus: 2008 ja 2010 * Henkilökohtaiset: ** Egyptin paras pelaaja 2007 ** 2008 Afrikan-mestaruuskisojen paras pelaaja Lähde: == Lähteet == Luokka:Egyptiläiset jalkapalloilijat Luokka:Jalkapallon Afrikan mestarit Luokka:Vuonna 1984 syntyneet Luokka:Elävät henkilöt
Artur Schnabel

Artur Schnabel (17. huhtikuuta 1882 – 15. elokuuta 1951) oli itävaltalainen pianisti ja säveltäjä. Vuodesta 1944 lähtien hän oli Yhdysvaltain kansalainen. Schnabel opiskeli pianonsoittoa muun muassa Theodor Leschetizkyn johdolla, ja hänestä itsestäänkin tuli vaikutusvaltainen pedagogi. Hän tuli yhdeksi aikansa merkittävimmistä pianisteista etenkin Beethovenin tulkitsijana, jonka pianosonaattien esitykset vaikuttivat laajalti wieniläisklassikkojen tulkintaan. Hän tuli tunnetuksi myös Brahmsin ja Schubertin tulkitsijana. Schnabelin vuosina 1932–1935 levyttämät Beethovenin pianosonaatit valittiin vuonna 2017 mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitäComplete National Recording Registry Listing, Library of Congress. Viitattu 7.9.2020.. == Lähteet == Luokka:Itävaltalaiset pianistit Luokka:Vuonna 1882 syntyneet Luokka:Vuonna 1951 kuolleet
Heikki Kokko (täsmennyssivu)

Heikki Kokko -nimisiä henkilöitä: * Heikki Kokko (1926–2013), suomalainen keskustalainen poliitikko * Heikki Kokko (1878–1931), suomalainen kirjailija * Heikki Kokko (1915–1982), kullankaivaja
Kronqvist

Kronqvist on muun muassa seuraavien suomalaisten henkilöiden sukunimi: * Efraim Kronqvist (1874–1918), kansanedustaja (SDP) * Helena Kronqvist (o.s. Siltala, 1930–2022), laulaja * Iikka Kronqvist (1892–1944), arkeologi ja taidehistorioitsija, Suomen kansallismuseon intendentti * Max Kronqvist (1894–1916), jääkäri * Nils Kronqvist (1917–1999), pikajuoksija * Olivia Kronqvist (1860–1930), kirjailija * Sören Kronqvist (s. 1968), aitajuoksija
Hytönen

Hytönen on suomalainen sukunimi, joka on muun muassa seuraavilla henkilöillä: * Aarne Hytönen (1901–1972), arkkitehti * Aku Hytönen (s. 1980), ohjaaja ja äänittäjä * Elina Hytönen (s. 1936), toimittaja, kääntäjä ja perinteisen kiinalaisen lääketieteen terapeutti * Emil Elo (vuoteen 1907 Hytönen, 1879–1953), toimittaja ja sosiaalidemokraatti * Ensio Hytönen (s. 1952), maatalous- ja metsätieteiden lisensiaatti, yritysjohtaja, maanviljelysneuvos * Erkki Hytönen (1933–2020), jääkiekkoilija ja jääkiekkovalmentaja * Erland Hytönen (1869–1931), pankinjohtaja ja päätoimittaja * Hugo Hytönen (1889–1944), näyttelijä, ohjaaja ja teatterinjohtaja * Joonas Hytönen (s. 1975), televisiojuontaja, Mattiesko Hytösen adoptiopoika * Juha-Pekka Hytönen (s. 1981), jääkiekkoilija * Kirsi Hytönen (s. 1967), toimittaja ja kirjailija * Matti Kid Hytönen (1942–2016), toiminnanjohtaja, entinen rikollinen ja entisten vankien avustaja, Hugo Hytösen poika * Mattiesko Hytönen (s. 1943), televisiotoimittaja * Mikael Hytönen, televisioesiintyjä * Olavi Hytönen (1909–1979), lintutieteilijä * Outi Hytönen (s. 1988), kirjallisuustoimittaja ja suomentaja * Paavo Hytönen (1906–1965), merimieslähetyksen ja siirtolaisten piirissä toiminut pappi * Pasi Hytönen, videopelisuunnittelija * Pentti Hytönen (1930–2021), kirkkoherra, rehtori ja tietokirjailija * Sulo M. Hytönen (1880–1918), kirjailija * Teemu Hytönen (s. 2002), jalkapalloilija * Tuomas Hytönen (s. 1981), matemaatikko ja akatemiatutkija * Veli Hytönen (1905–1988), pankkiylitarkastaja * Ville Hytönen (s. 1982), runoilija, Savukeidas Kustannuksen kustannuspäällikkö * Viljo Hytönen (1879–1937), raittiusaatteen edistäjä. == Televisio-ohjelmia == * Joonas Hytönen Show, Joonas Hytösen 1999–2003 juontama keskusteluohjelma MTV3:ssa * Pelastakaa sotamies Hytönen, MTV3:n tilaama tosi-tv-sarja asepalveluksesta * Päivän Hytönen, ajankohtaisohjelma TV4:llä (aikaisemmin Päivän lööppi).
Mitäs pienistä

Mitäs pienistä on Dean Parisotin ohjaama romanttinen komediaelokuva, joka sai ensi-iltansa 25. marraskuuta 1998. Elokuvan pääosissa esiintyvät Drew Barrymore, Luke Wilson ja Jake Busey. == Näyttelijät == == Aiheesta muualla == * * Luokka:Yhdysvaltalaiset romanttiset komediat Luokka:Vuoden 1998 yhdysvaltalaiset elokuvat
Baoulén kieli

Baoulén kieli kuuluu länsiafrikkalaisiin gurilaisiin kieliin. Baouléa puhutaan Norsunluurannikon keskiosissa, ja se elää varsinkin Buaken kaupungissa, jossa sitä puhutaan jopa enemmän äidinkielenä kuin ranskaa. Baouléa ei opeteta koulussa, joten kielen säilyminen riippuu vanhemmista. Luokka:Gurilaiset kielet
Giulio Berruti

Giulio Berruti, koko nimeltään Giulio Maria Berruti, (s. 27. syyskuuta 1984 Rooma, Italia) on italialainen näyttelijä. Berruti on koulutukseltaan hammasteknikko ja suorittanut hammaslääketieteen opintoja. Hän on kiinnostunut mekaniikasta ja patentoinut vuonna 2011 sukeltajien pelastamiseen tarkoitetun järjestelmän S.A.S. Giulio Berrutin ura kameroiden edessä alkoi valokuvamallina ja esiintymällä tv-mainoksissa. Hänen ensiesiintymisensä valkokankaalla oli pieni sivurooli vuonna 2003 valmistuneessa, yhdysvaltalaisen Jim Fallin ohjaamassa elokuvassa Lizzie McGuire. Jatkoa seurasi vuonna 2005, jolloin hän esiintyi Luca Guadagninon ohjaamassa elokuvassa Melissa P. Hänen ensiesiintymisensä televisiossa nähtiin vuotta myöhemmin 2006 draamasarjassa La freccia nera. Suomessa Giulio Berruti muistetaan erityisesti romantiikkaa tihkuvista sankarirooleistaan TV2:n esittämissä televisiosarjoissa Ihanan Elisan tytär (La Figlia di Elisa) ja Haukka ja kyyhkynen (Il falco e la Colomba). == Ura == === Elokuvat === * Lizzie McGuire: Popstar (Lizzie McGuire Movie), ohjaus Jim Fall (2003) - rooli italialainen poika * Melissa P., ohjaus Luca Guadagnino (2005) - rooli Roberto * Scrivilo sui muri, ohjaus Giancarlo Scarchilli (2007) - Comparsa - rooli Cosmos * Deadly Kitesurf, ohjaus Antonio De Feo (2008) - rooli Dario * Bon Appetit, ohjaus David Pinillos (2010) - rooli Hugo * Montecarlo, ohjaus Thomas Bezucha - (2011) rooli Principe Domenico Da Silvano * Goltzius and the Pelican Company, ohjaus Peter Greenaway - (2011) * 10 regole per fare innamorare, ohjaus Cristiano Bortone - (2012) * "Walking on Sunshine", ohjaus Max Giwa ja Dania Pasquini (2014) - rooli Raf === TV-sarjat === * La freccia nera, ohjaus Fabrizio Costa - Canale 5 (2006) - rooli Thomas * La figlia di Elisa - Ritorno a Rivombrosa (suom. Ihanan Elisan tytär), ohjaus Stefano Alleva - Canale 5 (2008) - rooli Andrea van Necker * Il falco e la colomba (suom. Haukka ja kyyhkynen), ohjaus Giorgio Serafini - Canale 5 (2009) - rooli Giulio Branciforte * Angeli e diamanti, ohjaus Raffaele Mertes - Canale 5 (2011) - rooli Giuseppe * Sangue caldo, ohjaus Alessio Inturri e Luigi Parisi - Canale 5 (2011) - rooli Manuele * La ragazza Americana, ohjaus Vittorio Sindoni - Rai Uno (2011) ==Aiheesta muualla== * Luokka:Italialaiset näyttelijät Luokka:Vuonna 1984 syntyneet Luokka:Elävät henkilöt
Porte Saint-Denis

Porte Saint-Denis on riemukaari Pariisin kaupungissa Ranskassa. Riemukaari valmistui vuonna 1672. Riemukaaren arkkitehtina toimi François Blondel. ==Lähteet== * Porte Saint-Denis == Aiheesta muualla == Luokka:Riemukaaret Luokka:Pariisin rakennukset ja rakennelmat Luokka:Pariisin nähtävyydet
Rääkkylän ufoaalto

Rääkkylän ufoaalto on 1990-luvun alussa Pohjois-Karjalassa Rääkkylässä tapahtunut ufohavaintojen sarja. Ilmiöiden havainnot keskittyivät järvialueelle ja erityisesti Pohjois-Karjalan Orivedelle.Koivula,Borg s.148 Havaintojen huippu saavutettiin talvella 1993, jolloin ufotutkijat myös järjestivät tarkkailun aktiivisimmalle alueelle. Muutamissa tapauksissa havaitsijat pystyivät tuttujen maamerkkien avulla paikantamaan kohteet tarkasti Koivula,Borg s.39 sekä tekivät etsintöjä jälkien löytämiseksi.Koivula,Borg s.35 ==Yleiskuvaus== Havaintoja tehtiin kymmeniä. Havainnot olivat pääasiassa valoja, joiden sijainti ja käyttäytyminen kiinnittivät havaitsijan huomion. Jotkin ilmiöt olivat niin lyhytkestoisia, että esimerkiksi ryhmästä vain yksi, joka sattumalta katsoi oikeaan suuntaan, ehti tehdä havainnon. Tyypillisesti kohde nähtiin liikkessä hieman jään pinnan yläpuolella ja ilmestyessään se "syttyi" näkyviin ja vastaavasti katosi "sammumalla". Useita havaintoja tehtiin selkeämpirajaisesta pyöreäkulmaisesta valokolmiosta. Kerran havaittiin aivan pinnan tuntumassa tai mahdollisesti laskeutuneena olleessa kohteessa aluksen kaltaisia piirteitä. Siitä voitiin erottaa ikkunat, mahdollinen valaistu sisätila sekä ikkunasta toiseen kiertävä valo. Kerran jäältä löydettiin jälki, josta otettiin näytteitä. Lasse Ahonen, Tapio Äyräväinen s.13 ==Katso myös== *Paasselkä ==Lähteet== *Tapani Koivula, Björn Borg (toim.) Uforaportti 15-16 2009 Suomen Ufotutkijat ry. *Lasse Ahonen, Tapani Äyräväinen Uforaportti 1 Suomen ufotutkijat ry. ISBN 952-90-5438-6 1994 Gummerus ===Viitteet=== Luokka:Suomalaiset ufotapaukset Luokka:Rääkkylä Luokka:Suomi 1990-luvulla
Rudolf Heidenhain

Rudolf Peter Heinrich Heidenhain (29. tammikuuta 1834 Marienwerder, Itä- Preussi – 13. lokakuuta 1897 Breslau, Saksa) oli saksalainen fysiologi. Hän oli kouluaikana kiinnostunut moninaisista luonnontieteistä ja myöhemmin opiskeli lääketiedettä Königsbergissä, Hallessa sekä Berliinissä, josta hän valmistui tohtoriksi. Heidenhain tutki muun muassa monipuolisesti hermoston ja sydämen toimintaa. == Lähteet == Luokka:Saksalaiset fysiologit Luokka:Saksalaiset lääkärit Luokka:Vuonna 1834 syntyneet Luokka:Vuonna 1897 kuolleet
Myllyojan silta

Myllyojan silta () on teräsrakenteinen, vuonna 1980 rakennettu silta, joka ylittää Maarian altaan Turussa. Silta on tarkoitettu lähinnä ulkoilijoille ja tarjoaa yhteyden Maarian altaan länsipuolelta Paimalantieltä altaan itäpuoliselle metsäalueelle. Myllyojan siltaa on kutsuttu ”sillaksi, joka ei johda mihinkään”. Siitä kohuttiinkin aikoinaan, koska mikään tie ei johtanut sinne ja se päättyi vastarannalla kallionnyppylään. Silta on kuitenkin osoittautunut hyödylliseksi, sillä ilman sitä ulkoilijat pääsisivät altaan toiselle puolelle vain kaukaa kiertämällä. ==Lähteet== Luokka:Turun kevyen liikenteen sillat
Dom Sovetov

Dom Sovetov (, ) on stalinistiseen tyyliin rakennettu toimistorakennus Pietarin kaupungissa Moskovskaja ploštšadin aukiolla Venäjällä. Rakennusta alettiin rakentaa vuonna 1936 ja se valmistui vuonna 1941. Rakennus on 51 metriä korkea. Dom Sovetovin edessä sijaitseva Lenin-patsas rakennettiin vuonna 1970, jolloin myös aukio uudistettiin. Vuonna 2006 Dom Sovetovin eteen lisättiin suihkulähteitä. Nykyään rakennuksen omistaa JSC Holding Company Leninets. Rakennuksen suunnitteli venäläinen arkkitehti Noi Trotski. Dom Sovetovin edessä sijaitsevan Lenin-patsaan on suunnitellut Mihail Anikušin. Rakennus rakennettiin alun perin kommunistista puoluetta varten. Neuvostoliiton kaaduttua rakennus siirtyi toimistokäyttöön. == Katso myös == * Sosialistinen realismi == Aiheesta muualla == Luokka:Pietarin toimistorakennukset
Rick McCallum

Richard ”Rick” McCallum (s. 23. elokuuta 1952 Heidelberg) on saksalaissyntyinen yhdysvaltalainen elokuvatuottaja. Hänet tunnetaan parhaiten Indiana Jones Junior -televisiosarjan ja Tähtien sota -elokuvasarjan vuosien 1999–2005 ”esiosien” (Episodi I – Pimeä uhka, Episodi II – Kloonien hyökkäys ja Episodi III – Sithin kosto) tuottajana. == Aiheesta muualla == * Luokka:Yhdysvaltalaiset elokuvatuottajat Luokka:Vuonna 1952 syntyneet Luokka:Elävät henkilöt
Henry Gilroy

Henry Gilroy on yhdysvaltalainen käsikirjoittaja ja tuottaja. Hän on yksi Star Wars: The Clone Wars -televisiosarjan käsikirjoittajista. == Aiheesta muualla == * Luokka:Yhdysvaltalaiset käsikirjoittajat Luokka:Syntymävuosi puuttuu Luokka:Elävät henkilöt
Revsudden

Revsudden on niemi Kalmarinsalmella Etelä-Ruotsissa lähellä Öölantia. Se kuuluu Kalmarin kuntaan. Niemellä oli vuonna 2005 81 asukasta. == Lähteet == Luokka:Kalmarin kunta Luokka:Ruotsin niemet
Jalkapallo kesäolympialaisissa 2012

Vuoden 2012 kesäolympialaisten jalkapalloturnaus pelattiin 25. heinäkuuta ja 11. elokuuta välisenä aikana. ==Mitalit== Laji Kulta Hopea Pronssi Miesten jalkapallo Naisten jalkapallo == Miesten lohkot == ;A-lohko * * * * ;B-lohko * * * * ;C-lohko * * * * ;D-lohko * * * * == Naisten lohkot == ;E-lohko * * * * ;F-lohko * * * * ;G-lohko * * * * ==Stadionit== Kuusi eri stadionia Britanniassa isännöi olympialaisten jalkapalloturnausta. Ison-Britannian miesten joukkue pelasi ottelunsa Manchesterissa (26. heinäkuuta), Lontoossa (29. heinäkuuta) ja Cardiffissa (1. elokuuta). Lontoo Manchester Wembley Stadium Old Trafford Kapasiteetti: 90 000 Kapasiteetti: 76 212 Cardiff Newcastle Millennium Stadium St James’ Park Kapasiteetti: 74 500 Kapasiteetti: 52 387 Glasgow Coventry Hampden Park City of Coventry Stadium Kapasiteetti: 52 103 Kapasiteetti: 32 500 150px == Aiheesta muualla == * London 2012 - Jalkapallo * Turnaus FIFA:n sivuilla *
Konkona Sen Sharma

Konkona Sen Sharma (, ; s. 3. joulukuuta 1979 New Delhi) on intialainen näyttelijä, elokuvaohjaaja ja -käsikirjoittaja. Hän esiintyy pääasiassa taide- elokuvissa. Hän on voittanut kaksi National Film Awards -palkintoa, kolme Filmfare Awards -palkintoa ja yhden Filmfare Awards East -palkinnon. Hänen äitinsä on näyttelijä ja elokuvantekijä Aparna Sen. == Yksityiselämä == Konkona Sen Sharma meni naimisiin näyttelijä Ranvir Shoreyn kanssa 3. syyskuuta 2010. Heidän poikansa syntyi maaliskuussa 2011. Pari muutti erilleen vuonna 2015 ja avioero astui voimaan vuonna 2020. == Filmografia == === Näyttelijä === Vuosi Elokuva Rooli Kieli Muuta 1983 Indira Lapsi Bengali 1989 Picnic Tytär Bengali Televisioelokuva 1994 Amodini Teini-ikäinen äitipuoli Bengali 2001 Ek Je Aachhe Kanya Ria Bengali 2002 Titli Titli Bengali Mr. and Mrs. Iyer Meenakshi Iyer Englanti Parhaan naispääosan National Film Awards -palkinto 2004 Chai Pani Etc. Shanti/Radha Joshi Englanti 2005 Amu Kaju ”Amu” Englanti Page 3 Madhvi Sharma Hindi 15 Park Avenue Mithi Englanti 2006 Dosar Kaberi Chatterjee Bengali Mixed Doubles Malti Hindi Yun Hota To Kya Hota Tilottima Punj Hindi Omkara Indu Hindi Parhaan naissivuosan National Film Awards -palkinto Parhaan naissivuosan Filmfare Awards -palkinto Deadline: Sirf 24 Ghante Sanjana Hindi Karkat Rashi College girl Hindi Televisioelokuva 2007 Traffic Signal Noori Hindi Meridian Pramilla Hindi Life in a… Metro Shruti Ghosh Hindi Parhaan naissivuosan Filmfare Awards -palkinto Laaga Chunari Mein Daag Chutki (Shubhavari Sahay) Hindi Aaja Nachle Anokhi Anokhelal Hindi 2008 Fashion Itsenään Hindi Erikoisesiintyminen Dil Kabaddi Simi Hindi 8 Zeinab Englanti 2009 The President Is Coming Maya Roy Englanti Luck by Chance Sona Mishra Hindi Wake Up Sid Aisha Bannerjee Hindi 2010 Atithi Tum Kab Jaoge Munmun Hindi Right Yaa Wrong Radhika Patnaik Hindi Mirch Lavni/Anita Hindi 2011 7 Khoon Maaf Nandini Hindi Iti Mrinalini Mrinalini Mitra Bengali 2013 Shunyo Awnko Raka Bengali Goynar Baksho Shomlata Bengali Parhaan bengalinkielisen naisnäyttelijän Filmfare Awards East -palkinto Ek Thi Daayan Diana Hindi Blind Night Ninu Hindi Gaur Hari Dastaan Lakshmi Das Hindi Sunglass Chitra Bengali Shesher Kabita Labannya Bengali 2015 Shajarur Kanta Deepa Bhatto Bengali Kadambari Kadambari Devi Bengali Gour Hari Dastaan Lakshmi Das Hindi Talvar Nutan Tandon Hindi Saari Raat Vaimo Hindi Nayantara’s Necklace Nayantara Hindi Lyhytelokuva 2016 Akira SP Rabiya Hindi 2017 Lipstick Under My Burkha Shireen Aslam Hindi 2018 Bird of Dusk Itsenään Englanti, bengali Dokumentti Rituparno Ghoshista 2019 A Monsoon Date Hindi Lyhytelokuva Ramprasad Ki Tehrvi Hindi 2020 Cargo Mandakini Hindi Dolly Kitty Aur Woh Chamakte Sitare Dolly Hindi Scholarship Hindi === Ohjaaja === Vuosi Elokuva Rooli Kieli Muuta 2016 A Death in the Gunj Ohjaus ja käsikirjoitus Englanti, hindi, bengali Parhaan esikoisohjauksen Filmfare Awards -palkinto == Lähteet == == Aiheesta muualla == * * * Luokka:Intialaiset näyttelijät Luokka:Intialaiset elokuvaohjaajat Luokka:Intialaiset elokuvakäsikirjoittajat Luokka:Vuonna 1979 syntyneet Luokka:Elävät henkilöt
Astronomy (Dragonlandin albumi)

__NOTOC__ Astronomy on power metal -yhtye Dragonlandin viides studioalbumi, joka julkaistiin 13. marraskuuta 2006. == Kappaleet == # # # # # # # # # # # # == Arvostelut == * Chronicles of Chaos: Chronicles of Chaos: Album review * Imperiumi: 7/10 == Lähteet == == Aiheesta muualla == * Astronomy discogs.com -sivustolla * Luokka:Vuoden 2006 albumit Luokka:Ruotsalaiset power metal -albumit
Demons & Wizards (albumi)

Demons & Wizards on Blind Guardianin ja Iced Earthin voimahahmojen Hansi Kürschin ja Jon Schafferin yhteisen musiikkiprojektin Demons & Wizardsin debyyttialbumi. Se julkaistiin vuonna 2000. == Kappaleet == # # # # # # # # # # # # == Arvostelut == * AllMusic: Demons & Wizards - Demons & Wizards Viitattu 12.1.2023. * Imperiumi: 9-/10Demons & Wizards - Demons & Wizards Viitattu 12.1.2023. == Lähteet == == Aiheesta muualla == * * Luokka:Vuoden 2000 esikoisalbumit Luokka:Saksalaiset progressiiviset metallialbumit Luokka:Saksalaiset power metal -albumit Luokka:Yhdysvaltalaiset progressiiviset metallialbumit Luokka:Yhdysvaltalaiset power metal -albumit
Heksokinaasi

Heksokinaasi on entsyymi, joka katalysoi heksoosisokereiden fosforylaatiota. Tavallisin substraatti on glukoosi osana glykolyysiä, mutta entsyymi katalysoi fosfaattijohdannaisten muodostumista myös muista heksooseista, kuten mannoosista ja fruktoosista. Heksokinaasin EC-numero on EC 2.7.1.1. ==Isoentsyymit ja rakenne== Monilla eliöillä heksokinaasi on kooltaan noin 50 kDa oleva monomeeri, jossa on kolo, johon substraatti sitoutuu. Ihmisillä ja muilla nisäkkäillä kolme neljästä tavattavasta isoentsyymistä ovat dimeerejä ja kooltaan noin 100 kDa. Nisäkkäillä on neljä heksokinaasin isoentsyymiä. Näistä heksokinaasi I on yleisin ja esiintyy aivoissa, lihaksissa ja erytrosyyteissä. Heksokinaasi II on yleinen lihaksistossa, heksokinaasi III erytrosyyteissä ja heksokinaasi IV eli glukokinaasi haimasaarekkeissa ja maksassa. Heksokinaasi on usein sitoutuneena mitokondrion ulkokalvon poriiniproteiiniin. ==Toiminta== Heksokinaasissa tapahtuu heksoosisokerin sitoutuessa konformaation muutos, jota kutsutaan indusoiduksi sovitteeksi. Sokerin sitoutuessa entsyymiin toinen alayksiköistä pyörähtää 12° ympäri ja substraatti jää entsyymin sisään muodostuvaan kammioon. Tämän vuoksi substraatin kemiallinen ympäristö muuttuu poolittomammaksi, mikä edesauttaa reaktiota. Tällöin myöskään vesi ei pääse aktiiviseen keskukseen aiheuttamaan ATP:n hydrolyysiä ADP:ksi ja fosfaatti-ioniksi. Heksokinaasi tarvitsee toimiakseen Mg2+\- tai Mn2+-ioneja, jotka koordinoituvat ATP-molekyyliin. Entsyymin aktiivisessa kohdassa oleva aspartaamihappo deprotonoi C6-hiilessä olevan hydroksyyliryhmän, joka hyökkää ATP-molekyylin fosforihappoon ja samalla yksi fosfoesterisidos katkeaa ja muodostuu ADP-molekyyli. Tämän jälkeen heksoosi-6-fosfaatti, usein glukoosi-6-fosfaatti, irtoaa. Heksokinaasia inhiboivat reaktion tuotteet heksoosi-6-fosfaatit, esimerkiksi glykolyysin yhteydessä glukoosi-6-fosfaatti. Heksokinaasin substraateista korkeat glukoosikonsentraatiot heikentävät heksokinaasi III -isoentsyymin toimintaa. ==Heksokinaasin puutos== Mutaatiot heksokinaasin toimintaa ohjaavissa geeneissä aiheuttavat virheellisesti toimivan entsyymin tuotantoa. Mutaatio periytyy resessiivisenä autosomaalisesti. Tällainen heksokinaasi ei muuta konformaatiotaan aktiiviseksi substraatin sitouduttua. Puutoksen oireita ovat hemolyyttinen anemia ja toisinaan myös hyperbilirubinemia. Potilaat voivat olla myös henkisiltä kyvyiltään kehittymättömiä. ==Lähteet== Luokka:57.2 Biokemia Luokka:Transferaasit
ATP-haastajakiertue

ATP-haastajakiertue () on miesten kansainvälinen tennisturnaussarja. Haastajakiertue on toiseksi korkeatasoisin tennisturnaussarja ATP Tour -turnausten jälkeen. Kolmas ja viimeisin taso on Futures, joka kuuluu Kansainvälisen tennisliiton kalenteriin. ATP-haastajakiertueita järjestää Association of Tennis Professionals. Monet tennispelaajat nousevat huipulle haastajakiertueen turnausten kautta. Turnauksista saatavat ATP-pisteet määräytyvät turnauksista saatavien palkintorahojen mukaan. Turnauksista saatavien pisteiden avulla voi saada paikan isompiin turnauksiin. Vuonna 2008 järjestettiin 177 ATP-haastajaturnausta yli 40 maassa, jolloin niissä oli yhteensä 10,7 miljoonaa Yhdysvaltain dollaria palkintorahoja. Vuonna 2010 kiertueen parhaaksi turnaukseksi valittiin Helsingissä pelattava IPP Open. == Lähteet == == Aiheesta muualla == *ATP Challenger Tour Luokka:Tennisturnaukset
Shell-skripti

shell-skripti: eräissä komentotulkeissa (kuten esimerkiksi MS-DOS, tai Unix/Linux'in bash) voi tallettaa usein käytettyjä komentosarjoja tiedostoon, ns. skriptiin. Kun antaa komentotulkissa skriptin nimen, se suorittaa siinä olevat komennot. Joissain komentotulkeissa on ohjausrakenteita joilla voi ohjelmoida näitä skriptejä. Luokka:Ohjelmointi
Gdynian laivastotukikohta

thumb|250px|Tukikohdan tunnus. Gdynian laivastotukikohta (, Puolan sotasatama) on Puolan laivaston tukikohta Gdynian satamassa Gdynian ja Oksywien alueella. Se on 3. Laivaston (3 Flotylla Okrętów) tukikohta. Se on hallinnollisesti erillinen Gdynian satamasta, ja se toimii itsenäisesti. Sillä on oma pääsy merelle ja liikenneyhteydet. Tukikohdan rakentaminen alkoi 1923. Laivastotukikohta Luokka: Puolan merivoimat
Derrick Sharp

Derrick Sharp (s. 5. lokakuuta 1971 Orlando) on yhdysvaltalais-israelilainen entinen koripalloilija. == Ura == Sharp pelasi Brevardin collegessa koripalloa vuosina 1989–1991, mutta siirtyi kahdeksi kaudeksi Etelä-Floridan yliopistoon, jossa hän pelasi yliopistokoripalloa. Sharp aloitti ammattilaisuransa Maccabi Haderassa Israelin toisella sarjatasolla. Vuonna 1994 hän siirtyi samalla sarjatasolla pelanneeseen Hapoel Migdal-HaEmekiin, joka putosi kaudeksi 1995–1996 kolmannelle sarjatasolle. Tästä huolimatta Sharp siirtyi vuonna 1996 pääsarjan Maccabi Tel Aviviin. Hän voitti joukkueen paidassa Israelin mestaruuden vuosina 1996–2007, 2009 ja 2011. Lisäksi Sharp voitti Suproleaguen vuonna 2001 ja Euroliigan vuosina 2004 ja 2005. Kauden 2010–2011 päätteeksi hän lopetti ammattilaisuransa ja siirtyi Maccabi Tel Avivin apuvalmentajaksi. Sharp on saanut myös Israelin kansalaisuuden. Tämän ansiosta hän on edustanut maata vuosien 2001 ja 2003 EM-kilpailuissa. == Lähteet == == Aiheesta muualla == *Euroliigan pelaajaprofiili Luokka:Yhdysvaltalaiset koripalloilijat Luokka:Israelilaiset koripalloilijat Luokka:Vuonna 1971 syntyneet Luokka:Elävät henkilöt
The Human Centipede

The Human Centipede (First Sequence) (suom. Ihmistuhatjalkainen) on alankomaalainen kauhuelokuva, joka valmistui vuonna 2009. Elokuvan on käsikirjoittanut ja ohjannut Tom Six. Elokuva kertoo saksalaisesta, eläkkeellä olevasta kirurgista, joka kidnappaa kolme turistia ja tekee heistä "ihmistuhatjalkaisen" liittämällä heidän suunsa kiinni toistensa peräaukkoihin. Vuonna 2011 elokuva sai jatko-osan The Human Centipede 2 (Full Sequence). Elokuvalle on tehty myös kolmas jatko-osa The Human Centipede 3 (Final Sequence). ==Aiheesta muualla== * Määttä, Sakari: The Human Centipede (First Sequence). Elitisti, 2009. Luokka:Alankomaalaiset elokuvat Luokka:Vuoden 2009 elokuvat Luokka:Kauhuelokuvat Luokka:Seulonnan keskeiset artikkelit